Document ID: /fineweb-2-swissfilter-quality_10-filterrobots/filtered/02038.jsonl.gz/5217

Per promover l'integraziun linguistica da persunas da lingua estra ch'èn immigradas en Svizra ha la Confederaziun lantschà il sistem d'emprender linguas fide. Quel sa basa sin il mintgadi en Svizra e tegna quint dals basegns da communicaziun da las persunas immigradas. Purschidas da curs da lingua che correspundan a las pretensiuns qualitativas dal concept da qualitad fide vegnan distinguidas cun in label correspundent. I existan er moduls tematics da curs da lingua che s'orienteschan tenor ils princips da fide.
Infurmaziuns pli detagliadas davart il sistem d'emprender linguas fide e davart purschidas da curs correspundents en il Grischun survegnis Vus tar il Center d'infurmaziun per l'integraziun en il Grischun.
Infurmaziuns davart la cumprova linguistica fide e davart il passaport linguistic chattais Vus en la rubrica Cumprovas linguisticas.